**משימה שלישית בעברית**

**שנת הלימודים תש"ע**

שם התלמיד/ה\_\_\_\_\_\_\_\_\_\_\_\_\_\_\_\_

כיתה\_\_\_\_\_\_\_\_\_\_\_\_\_\_\_\_\_\_\_\_\_\_

בית-ספר \_\_\_\_\_\_\_\_\_\_\_\_\_\_\_\_\_\_\_

**פֶּרֶק רִאשוֹן**

**קִראוּ אֶת הסיפּוּר, וַעֲנוּ עַל השְאֵלוֹת שֶבָּעַמוּדים הבָּאים.**

**מַעֲשֶׂה בְּעוֹפֶר אַיָילים / ע' הִלֵל**

**אֲבירָם בָּא מִן השָׂדֶה וְהֵביא עִמוֹ עוֹפֶר אַיָילים בֶּן-יוֹמוֹ. הִקיפוּ**

**אוֹתוֹ היְלָדים מִכָּל צַד וְהִסתַכְּלוּ בּוֹ בִּדמָמָה. העוֹפֶר הָיָה מְבוֹהָל.**

**"מָצָאתי אוֹתוֹ בְּוַאדי-זֵיתים", הוֹדיעַ אֲבירָם, "הוּא הָיָה לבְַדוֹ. מי**

**יוֹדֵעַ מָה הָיָה קוֹרֶה אילוּ לֹא מְצָאתיו. התַנים הָיוּ טוֹרְפים אוֹתוֹ.**

**נכַניס אוֹתוֹ לְפינתַ החַי וּנטְַפֵּל בּוֹ."**

**לָחֲשָׁה נירָה לְרינָה: "אֲבירָם הוּא האישׁ הטוֹב שֶׁבָּעוֹלָם."**

**היְלָדים הֵביאוּ חָלבָ מִן המִטבָּח וְהִכניסוּ אֶת העוֹפֶר לֶחָצֵר המוּקֶפֶת**

**רֶשֶׁת. אַחַר יָצְאוּ וְהִסתַכְּלוּ בּוֹ בְּעַד הרֶשֶׁת, כֵּיצַד הוּא לוֹמֵד לְהַלֵך.**

**הוּא הָיָה כּוֹשֵׁל וְנוֹפֵל כָּל רֶגַע.**

**היְלָדים הִסתכְּלוּ בּוֹ וְאָמְרוּ זֶה לַזֶה: "וַדַאי אָבַד לְאימָא שֶׁלוֹ."**

**אָמרָה נירָה: "אֲנחַנוּ נהִיֶה אימָא שֶׁלוֹ בְּתוֹרָנוּת."**

**נשְִׁאַר העוֹפֶר בֶּחָצֵר הקְטַנָה. היְלָדים אֲהֵבוּהוּ מְאוֹד וְקָראוּ לוֹ**

**"בַּמבּי", אַך יוֹתֵר מִכּוּלָם אָהֲבָה אוֹתוֹ נירָה. העוֹפֶר הָיָה נחֶמָד**

**מְאוֹד. פַּרוָותוֹ רַכָּה וַעֲדינָה, רַגלָיו דַקוֹת, וּזְנבָוֹ שׁוֹבָב וּמַצחיק.**

**עָברוּ יָמים, וּבַמבּי לָמַד לְהַלֵך וְאַף לְקַפֵּץ מְעַט. הוּא נעֲַשָׂה יְפֵה-**

**תוֹאַר, קַל-רַגלַיִים וְשׁוֹבָב. לְאַחַר כַּמָה שָׁבוּעוֹת הֵחֵל לְהִתנהֵַג בְּאוֹפֶן**

**מוּזָר. הָיָה מְרַחרֵחַ אֶת גֶדֶר הרֶשֶׁת וּמְהַלֵך אָנהֶ וָאָנָה.**

**בַּמבּי גָדַל. בְּרֹאשׁוֹ הֵחֵלוּ לבְַצבֵּץ וְלִצמוֹחַ קַרניִַים קְטַנוֹת. הילוּכוֹ**

**נעֲַשָׂה נאֶָה, וְעֵיניָו נעֲַשׂוּ עֲצוּבוֹת יוֹתֵר וְיוֹתֵר.**

**יוֹם אֶחָד יָצאוּ היְלָדים לְטַיֵיל בַּחוּרשָׁה, וּכְשֶעָברוּ עַל-יַד חֲצֵרוֹ**

**שֶׁל בַּמבּי, ניִגשׁוּ לְהִסתַכֵּל בּוֹ וּלְהַאֲכילוֹ מְעַט עֵשֶׂב רַעֲנןָ. בַּמבּי רָץ**

**הָלוֹך וָשׁוֹב לְאוֹרֶך הגָדֵר.**

**אָמרָה נירָה: "ניִקַח אֶת בַּמבּי לַחוּרשָׁה. נחֲַזיק אוֹתוֹ בְּחֶבֶל, כְּמוֹ**

**שֶׁהשׁוֹמֵר מַחֲזיק אֶת הכֶּלבֶ שֶׁלוֹ."**

**הֵביאָה נירָה רְצוּעָה, קָשׁרָה לְצַוָוארוֹ שֶׁל בַּמבּי וְיָצאָה עִמוֹ החוּצָה.**

**בַּמבּי, שֶׁלֹא הָיָה רָגיל בִּרְצוּעָה, נבִהַל תְחילָה. אַחַר הֵחֵל מוֹשֵׁך וְרָץ**

**קָדימָה, כְּשֶׁכָּל היְלָדים רָצים אַחֲרָיו בְּשִׂמחָה וּבְצָהֳלָה.**

**החֲבוּרָה הִגיעָה לְוָאדי-זֵיתים, בַּכּיווּן לְהַר האַיָילוֹת. בַּמבּי הִרגישׁ**

**בַּפַּעַם הרִאשׁוֹנָה אֶת רֶגֶשׁ החוֹפֶשׁ, רָצָה לְהִתפָּרֵץ אֶל המֶרחָב, אַך**

**הרְצוּעָה שֶׁבְּצַוָוארוֹ עָצרָה אוֹתוֹ.**

**לֹא עָברָה שָׁעָה קַלָה, וְהיְלָדים עָיְיפוּ מֵריצָה, רַק רָמי וְנירָה הִמשׁיכוּ**

**לָרוּץ. גַם הֵם כְּבָר חָפצוּ לַעֲמוֹד, אֲבָל בַּמבּי לֹא חָפַץ. רָמי הֵחֵל**

**לְפַגֵר, הוּא הֵאֵט אֶת ריצָתוֹ וְקָרָא: "נירָה! תְנסַי לַעֲצוֹר אוֹתוֹ!**

**תְנסַי בְּכוֹחַ!"**

**נירָה לֹא שָׁמעָה. בְּאוֹזניֶהָ שָׁרקָה הרוּחַ. לבִָּה הָיָה פּוֹעֵם, היא הָיְיתָה**

**מְפַחֶדֶת וּשְׂמֵחָה מְאוֹד. היא חָשׁשָׁה שֶׁלֹא תַעֲצוֹר כּוֹחַ לְהַחֲזיק**

**בַּחֶבֶל, אַך הדָבָר לֹא הָיָה אִכפַּת לָה.**

**בַּמבּי מִיהֵר לָרוּץ, אוֹזניָו זְקוּפוֹת וּנחְירָיו רוֹטְטים. נירָה הִרגישָׁה,**

**שֶׁהחֶבֶל הוֹלֵך וְנשִׁמָט מִיָדֶיהָ. הרוּחַ שָׁרקָה בְּאוֹזניֶהָ: "עוֹד מְעַט יבִרַח**

**בַּמבּי! עוֹד מְעַט יבִרַח בַּמבּי!", חָשׁבָה נירָה, "מָה יֹאמרוּ היְלָדים?"**

**אַך בִּמְקוֹם לִהיוֹת עֲצוּבָה, הִרגישָׁה שֶׁלבִָּה מִתמַלֵא שִׂמחָה גְדוֹלָה.**

**וְהיא רָצָה, רָצָה! אֶל המֶרחָבים! וְנדִמֶה הָיָה לָה, שֶׁלֹא בַּמבּי הוּא**

**הרָץ לִקרַאת החוֹפֶשׁ, אֶלָא היא, נירָה, יוֹצֵאת לַחוֹפֶשׁ! וְהחֶבֶל**

**נשִׁמַט.**

**בַּמבּי דָהַר, כְּאילוּ הָיוּ לוֹ כְּנפַָיִים, הָלאָה הָלאָה. נירָה עָמדָה וְהִבּיטָה**

**אַחֲרָיו בְּעֵיניַים מִשׁתוֹמְמוֹת, גְדוֹלוֹת וּמְאירוֹת, וְהִתחילָה צוֹחֶקֶת.**

**היְלָדים בָּאוּ, הִקיפוּהָ, כָּעֲסוּ: "לָמָה עָזבַתְ אֶת בַּמבּי?"**

**אַך נירָה לֹא שָׁמעָה כְּלוּם. היא לֹא רָצתָה לִשׁמוֹעַ. היא רָצתָה**

**לבִכּוֹת, לֹא יָדוּעַ אִם בְּכי שֶׁל שִׂמחָה אוֹ בְּכי שֶׁל צַעַר.**

**מַעֲשֶׂה בְּעוֹפֶר אַיָילים / ע' הִלֵל**

**השְאֵלוֹת**

1. לָמָה הֵביא אֲבירָם אֶת בַּמבּי לְפינתַ הַחַי?

1. כּי הוּא מָצָא אֶת בַּמבּי בַּשָׂדֶה
2. כּי הוּא פָּחַד שֶׁהתַנים יִטרְפוּ אוֹתוֹ
3. כּי בַּמבּי הָיָה בֶּן-יוֹמוֹ
4. כּי בְּפינַת הַחַי לֹא הָיָה עוֹפֶר

2. בַּסיפּוּר כָּתוּב שֶׁבַּמבּי "רָץ הָלוֹך וָשׁוֹב לְאוֹרֶך הגָדֵר". מביטוּי זה אֶפשָר

להַבין שבַּמבּי:

1. היה חֲסַר שֶקֶט
2. שָֹמַח לקבל עֶשֶֹב רַענן
3. הִתרַגֵשׁ לִקרַאת הַטיוּל
4. פָּחַד לַצֵאת לַחוּרשָׁה

3. בַּסיפּוּר כָּתוּב עַל בַּמבּי: "...וְעֵיניָו נעַשׂוּ עֲצוּבוֹת יוֹתֵר וְיוֹתֵר".

מַדוּעַ לְדַעתְכֶם בַּמבּי נַעֲשָׂה עָצוּב?

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

4 . בַּסיפּוּר כָּתוּב: "...אַך יוֹתֵר מִכּוּלָם אָהֲבָה אוֹתוֹ נירָה."

הַעֲתיקוּ **מִשׁפָּט נוֹסָף** מֵהסיפּוּר שֶׁמִמֶנוּ אֶפשָׁר לִלמוֹד עַל אַהֲבָתָה

שֶׁל נירָה לבְַּמבּי.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

5. לְשֵׁם מָה לָקחוּ היְלָדים אֶת בַּמבּי לַחוּרשָׁה?

1. כְּדֵי שבַּמבּי יִשמור עֲלֵיהֶם בַּחוּרשָׁה
2. כְּדֵי לְהַחֲזיר את בַּמבּי  לְוַאדי זֵיתים
3. כְּדֵי לְהַראוֹת אֶת בַּמבּי לְשׁוֹמֵר השָׂדוֹת
4. כְּדֵי שֶׁבַּמבּי יוּכַל לָרוּץ וּלְהַרגישׁ חוֹפשׁי

6. הסוֹפֵר מְתָאֵר מָה נירָה חוֹשֶׁבֶת כְּשֶׁהיא רָצָה אַחֲרֵי בַּמבּי: "עוֹד מְעַט

יבִרַח בַּמבּי! עוֹד מְעַט יבִרַח בַּמבּי!"

הסוֹפֵר חוֹזֵר עַל המִשְׁפָּט פַּעֲמַיִים. מָה הוּא רוֹצֶה שֶׁהקוֹראים יַרגישׁוּ?

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

7. לִפניֵכֶם זוּגוֹת מילים. הַקיפוּ אֶת הזוּג שֶׁהוּא מילָה וְהיפּוּכָה:

1. בְּכי - צַעַר
2. שׁוֹבָב - מוּזָר
3. רַכָּה - עֲדינָה
4. הֵאֵט - מיהֵר

8 . כַּאֲשֶׁר נירָה רָצָה אַחֲרֵי בַּמבּי, היא חָשׁשָׁה שלא יִהיה לה כּוֹחַ לְהַחֲזיק

בַּחֶבֶל, אַך זה לֹא הָיָה אִכפַּת לָה.

מָה אֶפשר להבין על המַחשָבות וְהַרְגָשות של נירה?

1. מִצַד אֶחָד נירָה רָצתָה לָרוּץ אַחֲרֵי בַּמבּי, מִצַד שֵׁני רָצתָה לָנוּחַ בַּשָׂדֶה.
2. נירָה חָשׁשָׁה שֶׁבַּמבּי יִברַח והיא לא תִתפּוֹס אותו.
3. מִצַד אֶחָד נירָה רָצתָה שֶׁבַּמבּי יִישָׁאֵר, וּמִצַד שֵׁני רָצתָה לְשַׁחרֵר אוֹתוֹ.
4. נירָה שָׂמחָה לָרוּץ בַּשָׂדֶה בְּלי דְאָגוֹת עִם בַּמבּי החוֹפְשׁי.

9 . בּסיפּוּר כָּתוּב: " נירה הִרגישָה שֶהַחֶבֶל הולֵך וְנִשׁמָט מִיָדֶיהָ " .

לְמַה הַכַּוָונָה בַּמילה **"נשׁמָט"**?

1. הַחֶבֶל נִקְרַע
2. הַחֶבֶל נָפַל מֵהַיָד לֹא בְּכַוָונָה
3. הַחֶבֶל הִתפּורֵר
4. הַחֶבֶל נִמתַח לִשְׁנֵי הַצדָדים

10 . בְּעִקְבוֹת קְריאַת הסיפּוּר הִתקַיֵים דִיוּן בְּכיתָה ג'.

אָסָף אָמַר: "אֲני מַסכּים עִם היְלָדים שֶׁכָּעֲסוּ עַל נירָה, היא לֹא הָיְיתָה

צְריכָה לַעֲזוֹב אֶת בַּמבּי."

דָנהָ אָמרָה: "אֲני חוֹשֶׁבֶת שֶׁנירָה צָדקָה כְּשֶׁשִׁחרְרָה אֶת בַּמבּי."

עִם מי מִשְׁנֵי היְלָדים אַתֶם מַסכּימים? מַדוּעַ?

הָביאוּ דוּגמָאוֹת מֵהסיפּוּר.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_